Zain Qureshi
Makhdoomzada Muhammad Zain Hussain Qureshi (  ) ɗan siyasan Pakistan ne wanda ya kasance memba a Majalisar Dokokin Pakistan tun daga Agusta 2018 zuwa Afrilu 2022. Ya kuma kasance memba na Majalisar Lardi na Punjab daga Yuli 2022 zuwa Janairu 2023.

Fagen siyasa 
An zaɓi Qureshi a Majalisar Dokokin Pakistan daga Mazaɓar NA-157 (Multan-IV) a matsayin ɗan takarar Pakistan Tehreek-e-Insaf (PTI) a babban zaɓen Pakistan na shekarar 2018 .  

A ranar 27 ga watan Satumbar 2018, Firayim Minista Imran Khan ya naɗa shi Sakataren Kuɗi na Majalisar Tarayya. Ya yi aiki har zuwa ranar 10 ga watan Afrilun 2022, lokacin da ya yi murabus daga majalisar tare da sauran membobin PTI.

An zaɓe shi a matsayin ɗan majalisar wakilai na lardin Punjab daga PP-217 Multan-VII a matsayin dan takarar PTI a zaɓen fidda gwani na lardin Punjab na shekarar 2022 . Ya yi rantsuwa a ranar 18 ga watan Yuli, shekarar 2022.

Yana neman kujera a Majalisar Lardi daga PP-217 Multan-VII a matsayin ɗan takarar PTI a zaɓen lardin Punjab na shekarar 2023 .

Ɓangaren Aiki
A cikin shekarar 2009, Qureshi ya shiga aiki a matsayin ɗan majalisa a ofishin Sanata John Kerry na Amurka.  Bayan zamansa a Amurka, ya yi aiki a matsayin manajan dangantaka a Bankin MCB daga shekarar 2009 zuwa ta 2012.

Rayuwa ta sirri 
Qureshi ɗa ne ga ministan harkokin wajen Pakistan Shah Mahmood Qureshi .

Manazarta 

Haihuwan 1985
Rayayyun mutane